1 Tessalonisense 4:13 Paulus wil antwoord op die misverstande wat in die gemeente van Tessalonika bestaan gee. Vanweë gebrek aan kennis is die hartseer by die afsterwe van een van die gelowiges in Tessalonika baie groot. Die verdriet is vir seker by ’n deel van die gemeente ewe groot as wat dit by die ongelowiges is. Hulle dink dat die gelowige wat gesterf het geen toekoms het nie. Net die gelowiges wat leef op die oomblik wat die Here Jesus op die wolke terugkom sou op die nuwe aarde vir altyd bly leef. Dit sou die verlossing wees wat die Here Jesus verdien het.
Ons sien nou dat Paulus regtig ’n pastor is. Regtig ’n man wat die gemeentes met liefde wil lei. Dalk het hy vir die mense daar al een of meerdere kere duidelik vertel dat elkeen wat in Christus glo deur die sterwe heen by Christus in die hemel vir altyd sal leef. Paulus is nie die man wat gelyk wil hê nie. Hy wil Christus se skape lei. Hy wil hulle wat nog nie reg verstaan nie maar dit wel wil verstaan graag vertel wat regtig met die gelowiges wat sterf voordat Christus terugkom gebeur. Hoe belangrik is dit dat ons nie vir ander wat ons iets vra sê: Ek het dit al eerder vir jou vertel jy moet dit nou maar weet.